Na podlagi 230. člena Zakona o urejanju prostora (Ur. l. RS, št. [199/21](http://www.uradni-list.si/1/objava.jsp?sop=2021-01-3971) – ZUreP-3), 21. člena Uredbe o programu opremljanja stavbnih zemljišč in odloku o podlagah za odmero komunalnega prispevka za obstoječo komunalno opremo ter o izračunu in odmeri komunalnega prispevka (Ur. l. RS, št. 20/19, 30/19-popr. in 34/19) in 14. člena Statuta Občine Šmartno pri Litiji (Ur. l. RS, št. 70/18) je Občinski svet Občine Šmartno pri Litiji na \_\_\_. \_\_\_\_\_\_\_ seji dne \_\_\_\_\_\_\_\_\_\_ sprejel

# ODLOKO SPREMEMBAH IN DOPOLNITVAH ODLOKA O PODLAGAH ZA ODMERO KOMUNALNEGA PRISPEVKA ZA OBSTOJEČO KOMUNALNO OPREMO NA OBMOČJU OBČINE ŠMARTNO PRI LITIJI

1. člen

(predmet sprememb in dopolnitev)

S tem odlokom se sprejme spremembe in dopolnitve Odloka o podlagah za odmero komunalnega prispevka za obstoječo komunalno opremo na območju Občine Šmartno pri Litiji (Uradni list RS, št. 6/21 in 26/22).

1. člen

V 9. členu se v tabeli navedenih faktorjev namembnosti objektov pri objektu 1243 Garažne stavbe Fn spremeni iz »1,20« v »0,9«, pri objektu 1271 Nestanovanjske kmetijske stavbe se spremeni iz »0,7« v »0,5«, prav tako se spremeni tudi pri objektu 1274 Druge stavbe, ki niso uvrščene drugje, iz »0,7« v »0,5«..

1. člen

V 11. členu drugega odstavka se črta predzadnji stavek.

1. člen

(1) V 16. členu se tretji odstavek v celoti nadomesti z novim, ki se glasi:

» V primeru iz prejšnjega odstavka je možno tudi obročno odplačevanje komunalnega prispevka, vendar tako, da je celotni komunalni prispevek plačan najkasneje v enem letu od pravnomočnosti odločbe s katero je odmerjen. Najmanjši znesek obroka je 5o eurov.«

(2) Za tretjim odstavkom se dodajo novi četrti, peti, šesti, sedmi, osmi in deveti odstavek, ki se glasijo:

» (4) Ne glede na prejšnji odstavek je za socialno šibkejše občane možno obročno odplačevanje komunalnega prispevka, vendar tako, da je celotni komunalni prispevek plačan najkasneje v 36 mesecih od pravnomočnosti odločbe s katero je odmerjen. Najmanjši znesek obroka je 2o eurov.

(5) Zavezanec za plačilo komunalnega prispevka mora v primeru obročnega odplačevanja komunalnega prispevka, to finančno zavarovati, in sicer:

-    z zastavo premoženja,

-        zavarovanjem pri zavarovalnici,

-        bančno garancijo ali

-        poroštvom.

(6) Ne glede na prejšnji odstavek finančno zavarovanje obročnega odplačevanja komunalnega prispevka zaradi izboljšanja opremljenosti ni potrebno, če znesek, za katerega je odobreno obročno odplačevanje, ne presega 3.500 eurov.

(7) Zavezanec za plačilo komunalnega prispevka vloži vlogo za obročno odplačevanje komunalnega prispevka najpozneje do dne zapadlosti obveznosti plačila komunalnega prispevka.

(8) Če zavezanec zamudi s plačilom treh zaporednih obrokov in po opozorilu občine v 30 dneh ne poravna svojih zapadlih obveznosti, zapadejo v takojšnje plačilo tudi vsi preostali neporavnani obroki komunalnega prispevka, razen če se zavezanec in občina ne dogovorita drugače.

(9) Če je obročno odplačevanje daljše od 12 mesecev, se zaračunajo obresti. Obresti se zaračunajo po predpisu, ki ureja zakonite zamudne obresti.«

1. člen

(1) V 17. členu se črta besedilo prvega odstavka tega člena.

(2) V 17. členu se v drugem odstavku za drugo alinejo pika nadomesti z vejico in se doda nova tretja alineja, ki se glasi:

» - enostavnih objektov, ki se v skladu z ZUreP-3 štejejo za pomožne objekte na gradbeni parceli ali pripadajočem zemljišču osnovnega objekta.«

1. člen

 (prehodne določbe)

Postopki začeti pred sprejetjem tega odloka se dokončajo na način, ki je za zavezanca ugodnejši.

1. člen

(začetek veljavnosti in uporabe)

Ta odlok začne veljati naslednji dan po objavi v Uradnem listu RS.

|  |  |  |
| --- | --- | --- |
|  |  |  |
| Številka: 007-6/2020- |  | Župan |
| Datum:  |  | Občine Šmartno pri Litiji |
|  |  | Rajko Meserko |